Ukrainasit në kufi hartojnë plane në rast lufte me Rusinë 
Reportazh i Zërit të Amerikës në disa qytete pranë kufirit ukrainas me Rusinë 
Ndërsa vazhdojnë përpjekjet për të qetësuar tensionet midis Moskës dhe Kievit, banorët ukrainas që jetojnë përgjatë kufirit po planifikojnë se çfarë do të bëjnë nëse Rusia e pushton Ukrainën. Korrespondentja e Zërit të Amerikës Olena Adamenko bisedoi me banorët e rajonit Sumy të Ukrainës verilindore lidhur me përgatitjet që po bëjnë. 40-vjeçarja Yulia VitkOvska është infermiere dhe rezerviste me forcat e mbrojtjes territoriale në Ukrainën verilindore. Në një bisedë me Zërin e Amerikës ajo thotë se po përgatitet në rast lufte. Aktivisti Andriy Bukin thotë se ajo nuk është e vetme. Ekipi i gazetarëve të Zërit të Amerikës u ndal në qytetin Kostyantynivka - një nga rreth 30 qytetet që formojnë rajonin Sumy pranë kufirit rus. Mykola ToriAnyk është kryetar i Komunitetit të Bashkuar Territorial Khotyn, i cili përfshin 10 fshatra. Deri tani, thotë ai, nuk ka pasur shumë lëvizje. Megjithatë njerëzit kanë ankth. ” Zyrtarët lokalë thonë se ka zëra për shtimin e numrit të forcave ushtarake në rajonin Sumy. Zëri i Amerikës bisedoi me përfaqësuesin e Administratës Shtetërore të Rajonit Sumy, Dmytro Zhyvytskyi. Por rezervistja Julia Vitkovska thotë se ata nuk janë të përgatitur aq sa duhet. Rezervistja Vitkovska thotë se bashkë me disa nga miqtë e saj po planifikon të fillojë kurse të mbrojtjes civile, ndërsa vazhdojnë përgatitjet për një të ardhme të pasigurtë.